Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 14 มี.ค.66
Daily Focus-บล.ฟินันเซีย ไซรัส ประจำวันที่ 14 มี.ค.66
14 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (14 มี.ค.66) คาด SET แกว่งตัว Sideways และยังมีความผันผวนที่ค่อนข้างสูง โดยตลาดยังคงประเมินและติดตามสถานการณ์ปัญหาสภาพคล่องของภาคธนาคารในสหรัฐฯว่าจะมีการลุกลามไปยังธนาคารอื่นนอกเหนือจาก SVB Silvergate และ Signature Bank หรือไม่ เม็ดเงินยังคงไหลเข้าถือสินทรัพย์เสี่ยงต่ำอย่างพันธบัตรทำให้ Bond Yield สหรัฐฯอายุ 2 ปีปรับตัวลงแรงไปแล้ว 100 bps เหลือราว 4% ในช่วง 3 วันทำการที่ผ่านมา และเข้าซื้อสินทรัพย์ปลอดภัยอย่างทองคำ มองปัญหาดังกล่าวไม่ได้น่ากังวลหรือรุนแรงเท่าปี 2008 ซึ่งเป็นเรื่องคุณภาพหนี้
อย่างไรก็ตามโฟกัสของตลาดคาดยังอยู่ที่ตัวเลขเงินเฟ้อ CPI เดือน ก.พ. สหรัฐฯคืนนี้ว่าจะเห็นสัญญาณชะลอตัวลงได้เร็วมากน้อยเพียงใด และน่าจะยังเป็นสิ่งที่ FED ให้น้ำหนักมากที่สุดต่อการทำนโยบายการเงิน เราแนะนำนักลงทุน Wait and See หลังให้สะสมหุ้นระดับแรกที่ 1,600 จุดแล้ว
โดยจะประเมินระดับในการเข้าสะสมถัดไปอีกครั้งตามสถานการณ์ภาคธนาคารต่างประเทศว่าจะลุกลามหรือไม่ เบื้องต้นมองต่ำลงมาในกรอบ 1,500-1,550 จุด ส่วนระยะสั้นเน้นพักเงินในหุ้น Domestic และ Defensive Play อย่างกลุ่มการแพทย์ โรงไฟฟ้า สื่อสารฯ ค้าปลีก
กลยุทธ์ : เลือกลงทุนในหุ้น Domestic และ Defensive Play ที่กระทบจำกัดจากปัจจัยต่างประเทศ
หุ้นเด่นเดือน มี.ค. :  ASW, BEYOND, CPN, M, NSL